Na temelju članka 6. Zakona o socijalnoj skrbi („Narodne novine", broj: 157/13, 152/14 , 99/15,52/16,16/17. i 130./17.) i članka 30. Statuta Općine Cernik („Službeni glasnik“ općine Cernik 2/18, 1/20 i 2/21) Općinsko vijeće Općine Cernik na svojoj 28. sjednici održanoj dana 19.12.2024. godine, donijelo je izmjenu

**P R O G R A M A**

**KORIŠTENJA SREDSTAVA SOCIJALNE SKRBI**

**NA PODRUČJU OPĆINE CERNIK U 2024. GODINI**

**OPĆE ODREDBE**

Članak 1.

 Ovim Programom utvrđuje se osiguranje i način korištenja sredstava socijalne skrbi na području općine Cernik u 2024. godini, koja se osiguravaju u Proračunu Općine Cernik.

Članak 2.

 Općina Cernik je u Proračunu Općine Cernika 2024. godinu, Program socijalne zaštite i novčanih pomoći osnovnoj i srednjoj školi, predvidjela iznos financijskih sredstava u visini od 110.884,61 eura.

 Sredstva iz prethodnog stavka koriste se sukladno Odluci o socijalnoj skrbi na području

općine Cernik i ovom Programu, a u skladu sa Odlukom o izvršenju Proračuna Općine Cernik za 2024. godinu.

Članak 3.

 Sredstva iz prethodnog članka koristiti će se za:

- pomoć za pokriće troškova stanovanja obiteljima slabijeg imovinskog stanja

- sufinanciranje cijene ogrijeva

- sufinanciranje poštanskih usluga

- sufinanciranje aktivnosti Crvenog križa

- jednokratnu novčanu pomoć za novorođenče

- pomoć u školovanju

- sufinanciranje školskog prijevoza

- nabavka udžbenika

-prigodni darovi mještanima općine

**1. Pomoć za podmirenje troškova stanovanja**

 Sukladno Zakonu o socijalnoj skrbi jedinica lokalne samouprave dužna je u svom proračunu

osigurati sredstva za ostvarivanje prava na podmirenje troškova stanovanja. Troškovi stanovanja odnose se na najamninu, komunalne naknade, električnu energiju, plin, grijanje, vodu, odvodnju i druge troškove stanovanja u skladu s posebnim propisima. Pravo na pomoć za podmirenje troškova stanovanja ima samac ili obitelj pod uvjetima i na način propisanim Pravilnikom o socijalnoj skrbi Općine Cernik.

 **Ukupno planirana sredstva: 1.700,00 eur**

 **Povećanje sredstava za 18.300,00 eur**

 **Ukupno: 20.000,00 eur**

**2. Pomoć za troškove ogrjeva**

 Sukladno Zakonu o socijalnoj skrbi jedinica lokalne samouprave dužna je u svom proračunu

planirati sredstva za ostvarivanje prava na podmirenje troškova ogrijeva. Pravo na pomoć za podmirenje troškova ogrijeva ima samac ili obitelj pod uvjetima i na način propisanim Pravilnikom o socijalnoj skrbi Općine Cernik.

 **Ukupno potrošena sredstva: 4.037,54 eur**

 **Ukupno: 4.037,54 eur**

**3. Sufinanciranje poštanskih usluga**

 Iz sredstava navedenih u članku 2. osigurat će se sredstva za sufinanciranje poštanskih usluga za plaćanje naknade poštarine za komunalne naknade, slivne vode i grobnu naknadu.

 **Ukupno planirana sredstva: 6.636,00 eur**

 **Ukupno: 6.636,00 eur**

**4. Program sufinanciranja rada Crvenog križa**

 Iz sredstava navedenih u članku 2. osigurati će se dio za sufinanciranje aktivnosti gradske organizacije Crvenog križa Nova Gradiška sukladno Zakonu o Crvenom križu.

**Ukupno planirana sredstva: 7.575,07 eur**

 **Ukupno: 7.575,07 eur**

**5. Novčana pomoć za opremu novorođenog djeteta**

 Odlukom o socijalnoj skrbi Općine Cernik propisano je da novčanu pomoć za opremu novorođenog djeteta ostvaruje jedan od roditelja s prebivalištem na području Općine. Za prvo dijete iznos novčane pomoći iznosi 265,44 eura, za drugo 398,16 eura, treće 1.061,78 eura, četvrto i svako sljedeće dijete 1.327,22 eura.

**Ukupno planirana sredstva: 13.000,00 eur**

**Ukupno: 13.000,00 eur**

**6. Pomoć u školovanju**

 Iz sredstava navedenih u članku 2. osigurati će se dio za sufinanciranje školovanja djeci slabijeg imovnog stanja kroz isplate stipendija.

**Ukupno planirana sredstva: 23.500,00 eur**

**Povećanje sredstava za 3.500,00 eur**

 **Ukupno: 27.000,00 eur**

 Povećanje ove stavke je zbog više stipendirane djece od planiranog.

**7. Sufinanciranje školskog prijevoza**

Iz sredstava navedenih u članku 2. osigurat će se sredstva u visini 25% mjesečne karte za autobusni prijevoz i 15% za željeznički prijevoz učenika.

**Ukupno planirana sredstva: 8.000,00 eur**

**Ukupno: 8.000,00 eur**

**8. Nabavka udžbenika**

 Iz sredstava navedenih u članku 2. osigurat će se sredstva za nabavku udžbenika za svu djecu s područja Općine Cernik koja pohađaju OŠ “Matija Gubec“ Cernik.

**Ukupno planirana sredstva: 6.700,00 eur**

**Smanjenje sredstava za 6.700,00 eur**

**Ukupno: 0,00 eur**

 Ministarstvo obrazovanja je u potpunosti podmirilo troškove nabavke udžbenika za svu djecu.

**9. Prigodni darovi mještanima općine**

Iz sredstava navedenih u članku 2. osigurat će se sredstva za prigodne darove mještanima kroz različite sadržaje.

 **Ukupno planirana sredstva: 6.636,00 eur**

 **Povećanje sredstava za: 8.000,00 eur**

 **Ukupno: 14.636,00 eur**

 Povećanje ove stavke je zbog poklona za Božić svim mještanima Općine.

**10. Sufinanciranje mladih obitelji**

 Program kojim se pomaže mladim obiteljima koje su na području općine Cernik kupile kuću ili krenuli sa njenom izgradnjom u 2024. godini.

 **Ukupno planirana sredstva: 13.600,00 eur**

 **Smanjenje sredstava za: 5.600,00 eur**

 **Ukupno: 8.000,00 eur**

Članak 4.

Ovaj Program javnih potreba sastavni je dio Proračuna Općine Cernik, te će se objaviti u Službenom glasniku Općine Cernik.

OPĆINSKO VIJEĆE

OPĆINE CERNIK

KLASA: 400-01/24-01/1

URBROJ: 2178-16-02-24-/02-9

Cernik, 19.12.2024. Predsjednik općinskog vijeća:

 Hrvoje Žakić, dipl.inž.šum.